KARAMAZOV-II-WEB	Totun, en relacion damb eth pròpì Fiódor Pávlovich, en aqueri moments non sentie cap òdi; sentie solet, per bèra rason, un curiosèr dehòra de mida: l'entenie passejar peth solèr de baish; s'imaginaue se què hège en aqueth precís instant enes sues crambes; intuie e se l'imaginaue hènt eth nhau pes escures hièstres o demorant-se quiet de pic ath miei dera cramba, pendent, plan pendent de se quauquarrés cridaue.